**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO SAVIVALDYBĖS DALYVAVIMUI PROJEKTE „ŠVIETIMO PAGALBOS IR KOORDINUOTAI TEIKIAMŲ PASLAUGŲ UŽTIKRINIMAS“**

2024 m. liepos 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 6, 8, 44 punktais, 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo Nr. 4, patvirtintu Lietuvos Respublikos švietimo, mokslo ir sporto ministro 2023 m. kovo 1 d. įsakymu Nr. V-241 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ aprašo patvirtinimo“, Plungės rajono savivaldybės taryba n u s p r e n d ž i a:

1. Pritarti Savivaldybės dalyvavimui Švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projekte „Švietimo pagalbos ir koordinuotai teikiamų paslaugų užtikrinimas“(toliau – Projektas) partnerio teisėmis.
2. Padengti netinkamas finansuoti, tačiau sprendimo 1 punkte įvardytam Projektui įgyvendinti būtinas išlaidas, ir tinkamas finansuoti išlaidas, kurių nepadengia Projektui skiriamas finansavimas.
3. Įgalioti Plungės rajono savivaldybės administracijos direktorių, o jam nesant, Plungės rajono savivaldybės administracijos direktoriaus pavaduotoją, pasirašyti visus Projektui įgyvendinti reikalingus dokumentus.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Švietimo ir sporto skyriaus vedėjo pavaduotoja Dangirutė Vaškienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Švietimo ir sporto skyriaus vyr. specialistė (tarpinstitucinio bendradarbiavimo koordinatorė) Gintarė Višinskytė

**ŠVIETIMO IR SPORTO SKYRIUS**

**AIŠKINAMASIS RAŠTAS**

|  |
| --- |
| **PRIE SAVIVALDYBĖS TARYBOS SPRENDIMO PROJEKTO**  **„DĖL PRITARIMO SAVIVALDYBĖS DALYVAVIMUI PROJEKTE „ŠVIETIMO PAGALBOS IR KOORDINUOTAI TEIKIAMŲ PASLAUGŲ UŽTIKRINIMAS““** |
| 2024 m. liepos 10 d.  Plungė |

**1. Parengto teisės akto projekto tikslai, uždaviniai, problemos esmė.** Šio sprendimo projekto tikslas – pritarti Savivaldybės dalyvavimui projekte „Švietimo pagalbos ir koordinuotai teikiamų paslaugų užtikrinimas“ (toliau – Projektas), atsižvelgiant į Europos socialinio fondo agentūros kvietimą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Projektu numatoma užtikrinti, didinti koordinuotai teikiamų švietimo pagalbos, socialinės, sveikatos priežiūros paslaugų ikimokyklinio ir priešmokyklinio amžiaus vaikams ir jų tėvams bei bendrojo ugdymo mokyklų ir profesinio mokymo įstaigų mokiniams ir jų tėvams pasiūlą, prieinamumą pasitelkiant nevalstybinio sektoriaus paslaugų teikėjus.

Projekto trukmė – 36 mėnesiai. Projektas bus vykdomas visoje Lietuvos teritorijoje. Įgyvendinant jį bus teikiama pagalba koordinuotai teikiamų švietimo pagalbos, socialinių ir sveikatos priežiūros paslaugų (koordinuotai teikiamos paslaugos arba KTP) mokykloje ar už mokyklos ribų teikimas, kuriant tinkamas sąlygas bendrosios paskirties mokyklose, įgyvendinančiose ikimokyklinio, priešmokyklinio ir bendrojo ugdymo programas, ugdytis specialiųjų ugdymosi poreikių turintiems asmenims.

**3. Kodėl būtina priimti sprendimą, kokių pozityvių rezultatų laukiama.** Pritarus šiam sprendimo projektui, Plungės rajono savivaldybei įgyvendinant Projektą bus padidinta koordinuotai teikiamų švietimo pagalbos, socialinės, sveikatos priežiūros paslaugos ikimokyklinio ir priešmokyklinio amžiaus vaikams ir jų tėvams.

**4. Lėšų poreikis ir finansavimo šaltiniai.** Projektas finansuojamas Europos Sąjungos lėšomis. Negalima įvertinti, ar atsiras ir kiek atsiras netinkamų finansuoti išlaidų. Negalima atlikti reikalingų skaičiavimų ir pagrindimų.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Teisės aktas nenorminio pobūdžio, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Švietimo ir sporto skyriui bei ikimokyklinį ir priešmokyklinį ugdymą vykdančioms įstaigoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Skatinti, kad visi, visų pirma palankių sąlygų neturinčios grupės, turėtų vienodas galimybes gauti kokybiškas ir įtraukias švietimo ir mokymo paslaugas ir galėtų užbaigti mokslą* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė

(tarpinstitucinio bendradarbiavimo koordinatorė) Gintarė Višinskytė