|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2024 M. BALANDŽIO 25 D. SPRENDIMO NR. T1-94 „dĖL PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS PLUNGĖS RAJONO SAVIVALDYBĖS BENDROJO UGDYMO MOKYKLOSE, LOPŠELIUOSE-DARŽELIUOSE 2024–2025 MOKSLO METAIS NUSTATYMO“ PAKEITIMO** |
| 2024 m. liepos 25 d. Nr. T1-  Plungė |

Plungės rajono savivaldybės taryba nusprendžia:

Pakeisti Plungės rajono savivaldybės tarybos 2024 m. balandžio 25 d. sprendimo Nr. T1-94 „Dėl priešmokyklinio ugdymo organizavimo modelių ir grupių skaičiaus Plungės rajono savivaldybės bendrojo ugdymo mokyklose, lopšeliuose-darželiuose 2024-2025 mokslo metais nustatymo“:

1. Papildyti 1 punktą nauja eilute:

„Plungės r. Žemaitijos kadetų Žemaičių Kalvarijos gimnazijos skyriuje – 1 grupė (11 mokinių).“

1. Pakeisti 1 punkto eilutę Plungės r. Alsėdžių Stanislovo Narutavičiaus gimnazijos ikimokyklinio ir priešmokyklinio ugdymo skyriuje – 1 grupė (10 mokinių) ir išdėstyti ją taip:

„Plungės r. Žemaitijos kadetų gimnazijos Alsėdžių lopšelio-darželio skyriuje – 1 grupė (9 mokiniai).“

1. Pakeisti 3 punkto eilutės Plungės r. Liepijų mokyklos Šateikių skyriuje mokinių skaičių: vietoje „8 mokiniai“ įrašyti „9 mokiniai“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Švietimo ir sporto skyriaus vedėjo pavaduotoja Dangirutė Vaškienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **DĖL PLUNGĖS RAJONO SAVIVALDYBĖS TARYBOS 2024 M. BALANDŽIO 25 D. SPRENDIMO NR. T1-94 „dĖL PRIEŠMOKYKLINIO UGDYMO ORGANIZAVIMO MODELIŲ IR GRUPIŲ SKAIČIAUS PLUNGĖS RAJONO SAVIVALDYBĖS BENDROJO UGDYMO MOKYKLOSE, LOPŠELIUOSE-DARŽELIUOSE 2024–2025 MOKSLO METAIS NUSTATYMO“ PAKEITIMO** |
| 2024 m. liepos 10 d.  Plungė |

1. **Parengto teisės akto projekto tikslai, uždaviniai**. Patvirtinti patikslintą priešmokyklinio ugdymo organizavimo modelius ir grupių skaičius Plungės rajono savivaldybės bendrojo ugdymo mokyklose, lopšeliuose-darželiuose 2024–2025 mokslo metams.
2. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Patvirtinus Plungės rajono savivaldybės tarybos sprendimo projektą bus reglamentuotas priešmokyklinio amžiaus mokinių paskirstymas ir užtikrintas efektyvus darbas Plungės rajono savivaldybės bendrojo ugdymo mokyklų, lopšelių-darželių priešmokyklinio ir (ar) ikimokyklinio ugdymo grupėse 2024–2025 mokslo metams. Šiuo sprendimu keičiamas Savivaldybės tarybos 2024 m. balandžio 25 d. sprendimas Nr. T1-94: sprendimas papildomas Plungės r. Žemaitijos kadetų Žemaičių Kalvarijos gimnazijos skyriuje priešmokyklinio ugdymo grupe ir vaikų skaičiumi joje bei tikslinamas vaikų skaičius Plungės r. Liepijų mokyklos Šateikių skyriaus priešmokyklinukų skaičius ir Plungės r. Žemaitijos kadetų gimnazijos Alsėdžių lopšelio-darželio skyriuje priešmokyklinukų skaičius.
3. **Kodėl būtina priimti sprendimą, kokių pozityvių rezultatų laukiama.** Atsižvelgdama į esamą mokyklose mokinių skaičių ir vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo 3 punktu, Savivaldybės taryba kiekvienais metais iki gegužės 31 d. nustato, o iki rugsėjo 1 d. patikslina priešmokyklinių grupių komplektų skaičių bendrojo ugdymo mokyklose, lopšeliuose-darželiuose. Pritarus šiam sprendimo projektui bus reglamentuotas ir užtikrinamas priešmokyklinis ugdymas Plungės rajono savivaldybės ugdymo įstaigose.

**4. Pateikti skaičiavimus, išlaidų sąmatas, nurodyti finansavimo šaltinius.** Papildomų lėšų šiam sprendimui įgyvendinti nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Aiškinamojo rašto 4 punkte papildomų lėšų nenumatyta, todėl ir papildomų skaičiavimų nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Lyginamasis variantas pridedamas.

**7. Sprendimo projekto antikorupcijos vertinimas.** Korupcijos pasireiškimo tikimybės nėra. Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Savivaldybės administracijosŠvietimo ir sporto skyriaus iniciatyva, suderinus su priešmokyklinį ugdymą teikiančių įstaigų vadovais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės rajono savivaldybės ugdymo įstaigoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Bus reglamentuotas mokinių ugdymas* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vedėjo pavaduotoja Dangirutė Vaškienė